[{"text_idx": "#000002", "text": "Share this postClose sharing boxHubert Hurkacz sepistas Miami turniiril ja\u0308rjekordse u\u0308llatuseTwitterFacebookLinkedIn"}, {"text_idx": "#000004", "text": "Maailma 37. reket Hubert Hurkacz (Poola) tuli va\u0308lja keerulisest seisust ja alistas Miami turniiri veerandfinaalis vo\u0303istluse u\u0308he soosiku Stefanos Tsitsipase (Kreeka, 2) 2:6, 6:3, 6:4."}, {"text_idx": "#000005", "text": "Hurkaczi saavutus va\u0308a\u0308rib erilist ma\u0308rkimist, sest ta oli taga 2:6, 0:2, 15:40. Tegelikult oli poolakas ka esimese setis oma pallingul 0:2, 15:40 taga ja pa\u0308a\u0308stis geimi, kuid ei kasutanud siis ja\u0308rgmises geimis kolme murdepalli ja Tsitsipas sai avaseti ho\u0303lpsalt ka\u0308tte. Kui aga Hurkacz pa\u0308a\u0308stis sama seisu teises setis, ja\u0308tkas ta kohe murdega ja asus 3:2 juhtima. Veel u\u0308ks servimurre seisul 4:3 tagas setivo\u0303idu. Otsustavas setis piisas Hurkaczile u\u0308hest murdest seisul 2:2, kusjuures Tsitsipas juhtis tolles servigeimis 40:0. U\u0308he murdepalli kreeklane veel teenis, kuid ei realiseerinud seda. Nii oli ma\u0308ng omapa\u0308rane, et algul tegi kolm murret Tsitsipas ja hiljem sama palju Hurkacz, ent poolaka murded tagasid talle kaks setivo\u0303itu."}, {"text_idx": "#000006", "text": "Hurkacz lo\u0303i 15 a\u0308ssa ja tegi ainult u\u0308he topeltvea, Tsitsipas vastavalt 7 ja 3. Kuid teiste servina\u0308itajate poolest oli kreeklane pisut parem: esimese servi protsent tema kasuks 66-65 ja esimeselt pallingult vo\u0303idetud punktid 68% vs 65%. Samas ei olnud selline pisiparemus ime, sest punktide osas lo\u0303ppes kohtumine viigiliselt 94:94."}, {"text_idx": "#000007", "text": "Tsitsipas oli viiest maailma esiku\u0308mne mehest neljas, kes turniiril va\u0308lja langes, mo\u0308o\u0308dunud o\u0308o\u0308sel oli sama saatus tabanud turniiril esimesena asetatud Daniil Medvedevit (Venemaa). Nii pu\u0308sib esiku\u0308mne ma\u0308ngijatest ainsana konkurentsis Andrei Rublev (Venemaa, 4), kes eeloleval o\u0308o\u0308l kohtub viimases veerandfinaalis veel u\u0308he u\u0308llataja Sebastian Kordaga (USA). Kindel on ka see, et Miami turniir annab uue Masters 1000 vo\u0303istluse vo\u0303itja. Konkurentsi ja\u0308a\u0308nud meestest on Roberto Bautista Agut (Hispaania, 7) vo\u0303itnud 9 ja Rublev 8 ATP turniiri, ent nende hulgas ei ole Masters 1000 vo\u0303itu. To\u0303si, ka Tsitsipas pole Masters 1000 turniiri vo\u0303itnud, aga tal on kirjas ATP finaalturniiri vo\u0303it, mida vo\u0303ib eelnevaga vo\u0303rdsustada vo\u0303i isegi paremaks pidada."}, {"text_idx": "#000014", "text": "Andrei Rublev pa\u0308a\u0308stis raskeid seise, aga lo\u0303puks vo\u0303itis ta\u0308nu o\u0303nnele"}, {"text_idx": "#000015", "text": "Stefanos Tsitsipas sai raske vo\u0303idu ja on soosik pa\u0308a\u0308semaks finaali"}, {"text_idx": "#000016", "text": "Djokovic seljatas vigastuse, va\u0308sinud Murray langes va\u0308lja"}, {"text_idx": "#000018", "text": "TennisNet.ee \u2013 mis? miks? ja kellele?"}]